Lolland-Falsters Stifts-Tidende, 1827-09-14
Bekjendtgjørelser. For Grækerne. Paa en Samling Fortællinger (forfattede af mig til Jndtægt for de ulykkelige nødlidende Grækere), hvis Udgivelse jeg forrige Foraar standsede med, men nu igjen fortsætter, vover jeg herved at indbyde mine ædle og høistærede Medborgere og Medborgerinder af alle Stænder, til Prænumeration (Forudbetaling) eller Subscription (Betaling ved Skrivtets Modtagelse). Skrivtet vil omtrent blive 12 Ark stort og koste 12 Rbmk. Tegn paa Skriv- og 9 Rbmk. Tegn paa Tryk=Papiir, hvorved bemærkes, at høiere Betaling modtages med inderlig Taknemmelighed, ligesom alle Slags Varer og Frembringelser, som kunne forauctioneres. Jndtægten bestemmer jeg, efter Afdrag af Trykkeløn, og andre høistfornødne Udgivter, ligesom forhen, udelukkende til Bedste for ulykkelige nødlidende Enker og Fader= og Moderløse af den græske Nation, i det egentlige Grækenland og dets underliggende Øer. Forudbetalinger bedes behageligen leverede her i Staden, alene paa nedenstaaende Steder, hvor de velvilligen modtages: "Dagens Contoir, Stormgaden No. 204 anden Sal, S. T. Hr. Copiist Rostock. Adressecontoiret, Østergade No. 63. S. T. Hr. Redacteur Jetsmark. Statstidendens Contoir, Pilestrædet No. 118 i Stuen. Stadens Veierhuus, Gammelstrand, S. T. Hr. Capitain v. Fogh. Christianshavn, lille Torvegade No. 118 i Butiquen, S. T. Hr. Urtekræmmer Lefolii, tilligemed en nøiagtig Fortegnelse, paa denne Plan, eller særskilt, over Betalingernes Størrelse, Antallet af ønskende Exemplarer paa Skrive eller Tryk=Papiir, samt Prænumeranternes eller Subscribenternes Boliger, Stand og Navne, med hvilke Sidste jeg vil pryde mit Skrivt, der saaledes vil indeholde mit offentlige Regnskab, for de indkommende Summer. Saasnart jeg formaaer nogle agtede solide Mænd, paa Stadens Broer og dens nærmeste Omgivelse, til ogsaa at modtage lignende Jndbetalinger, skal det strax blive offentliggjort. Fra de ovennævnte Steder ville de indkommende Summer enten directe blive forsendte, eller først, hvis det kan skee, indbetales i Spare-Cassen, for directe derfra at blive forsendte, til hine Ulykkeliges faderlige Ven, den ædle Eynard, der vel allerbedst veed at gyde Medlidenhedens Balsom i deres dybe smertelige Saar. J Provindserne, hvor Jndsamlingerne endnu ikke ere begyndte, anmoder jeg ærbødigst Enhver, som vil reflectere paa min Jndbydelse, behageligen at sende denne (paategnet) og smaa Summer, i portofri Breve, til eet af ovenmeldte Steder her i Staden; men dersom betydeligere Summer indkomme, kun den paategnede Plan, hvorefter nærmere Foranstaltning kan træffes. Flere, hvis Evne ikke svarer til deres gode Villie, kunne maaskee forenes om eet Exemplar. Manuscriptet er færdigt, og Trykningen skal strax begyndes og uafbrudt fortsættes, saasnart Oplagets Størrelse kan bestemmes. De høistærede Subscribentere paa mit sidst annoncerede Skrivt, tilgive vel, at jeg nu istedetfor betragter dem som Deeltagere i dette Værk, Af og til vil de indkommende Summer, med vedfølgende Navne eller Mærker, blive berørte i et offentligt Blad. Dhrr. Capitain v. Fogh og Urtekræmmer Lefolii modtage hvad der istedetfor Penge maatte ydes i Varer m. m. Kjøbenhavn, i August 1827. F. W. Stockfleth.